
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 968 

15 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση, λειτουργία, έλεγχος Σχολών Επαγγελματι¬ 
κής Κατάρτισης Μεταφορέων (ΣΕΚΑΜ) και διαδι¬ 
κασία διενέργειας εξετάσεων υποψηφίων οδικών 

μεταφορέων επιβατών και εμπορευμάτων. 1 

Καθορισμός αριθμού ατόμων που θα απασχοληθούν 
στο Κέντρο Εξυπηρέτησης Πολιτών (ΚΕΠ) του Δή¬ 
μου Ζάρακα με σύμβαση μίσθωσης έργου. 2 

Παροχή εξουσιοδότησης του δικαιώματος υπογρα¬ 
φής «Με εντολή Γενικού Γραμματέα Περιφέρειας 
Στερεός Ελλάδας» στον Γ ενικό Διευθυντή της Πε¬ 
ριφέρειας και στον Προϊστάμενο της Δ/νσης Γε- 


ωργικής Ανάπτυξης. 3 

ΑΠΟΦΑΣΕΙ Σ 

Αριθμ. Β/31367/2483 (1) 


Ίδρυση, λειτουργία, έλεγχος Σχολών Επαγγελματικής 
Κατάρτισης Μεταφορέων (ΣΕΚΑΜ) και διαδικασία 
διενέργειας εξετάσεων υποψηφίων οδικών μεταφο¬ 
ρέων επιβατών και εμπορευμάτων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. της παραγράφου 7 του άρθρου 19 του ν. 3534/2007 
«Σύσταση Αρχής για την κατανομή του διαθέσιμου χρό¬ 
νου χρήσης στους ελληνικούς αερολιμένες και άλλες 
διατάξεις» (Α' 40), 

β. του σημείου 1.7 του άρθρου 1 του ν. 2647/1998 «Με¬ 
ταβίβαση αρμοδιοτήτων στις Περιφέρειες και την Αυ¬ 
τοδιοίκηση και άλλες διατάξεις» (Α' 237), 

γ. του π.δ. 346/2001 «Προσαρμογή της Ελληνικής Νο¬ 
μοθεσίας προς τις διατάξεις των οδηγιών 96/26/ΕΚ 
και 98/76/ΕΚ του Συμβουλίου «Περί προσβάσεως στο 
επάγγελμα του οδικού μεταφορέα εμπορευμάτων και 
επιβατών και αμοιβαίας αναγνωρίσεως των διπλωμάτων 
πιστοποιητικών και άλλων τίτλων που διευκολύνουν 
την πραγμάτωση του δικαιώματος εγκαταστάσεως των 
μεταφορέων αυτών στον τομέα των εσωτερικών και 
διεθνών μεταφορών» (Α' 233), 


δ. του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98), 

2. Την ανάγκη οργάνωσης συστήματος επιμόρφωσης 
των οδικών μεταφορέων με σκοπό την αναβάθμιση της 
ποιότητας των παρεχόμενων από αυτούς υπηρεσιών 
και επομένως το γεγονός ότι πρέπει να καθορισθούν 
οι λεπτομέρειες εφαρμογής των παραπάνω διατάξεων 
για την ίδρυση και λειτουργία σχολών (ΣΕΚΑΜ) και κάθε 
αναγκαία λεπτομέρεια για τον έλεγχο των σχολών, 

3. Την ανάγκη τροποποίησης της διαδικασίας εξέτα¬ 
σης των οδικών μεταφορέων για τη συμμόρφωση με τις 
προβλέψεις της οδηγίας 96/26/ΕΚ όπως τροποποιήθηκε 
με την οδηγία 98/76/ΕΚ και την αποτελεσματικότερη 
διακρίβωση της κατοχής των απαιτούμενων γνώσεων 
από τους ενδιαφερομένους να ασκήσουν το επάγγελμα 
του οδικού μεταφορέα εμπορευμάτων ή επιβατών, 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΚΕΦΑΛΑΙΟ Α 

ΙΔΡΥΣΗ ΚΑΙ ΛΕΙΤΟΥΡΓΙΑ ΣΧΟΛΩΝ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΜΕΤΑΦΟΡΕΩΝ 

Άρθρο 1 

Σχολές (ΣΕΚΑΜ) 

Η παρακολούθηση μαθημάτων για τη συμμετοχή στις 
εξετάσεις, που διενεργούν οι κατά τόπους Περιφέρει¬ 
ες της χώρας για τους υποψηφίους που επιθυμούν 
ν’ αποκτήσουν Πιστοποιητικό Επαγγελματικής Επάρκει¬ 
ας Εθνικών ή Διεθνών Μεταφορών, προϋπόθεση ανα¬ 
γκαία για την άσκηση του επαγγέλματος του οδικού με¬ 
ταφορέα επιβατών ή εμπορευμάτων, πραγματοποιείται 
σε Σχολές Επαγγελματικής Κατάρτισης Μεταφορέων 
(ΣΕΚΑΜ) που λειτουργούν για το σκοπό αυτό. 

Αρθρο 2 

Άδεια ίδρυσης και λειτουργίας ΣΕΚΑΜ 

Άδεια ίδρυσης και άδεια λειτουργίας ΣΕΚΑΜ χορηγεί¬ 
ται σε φυσικά ή νομικά πρόσωπα ή σε οργανισμούς του 
δημοσίου τομέα με αντικείμενο και την επαγγελματική 
κατάρτιση ή σε Ομοσπονδίες ιδιοκτητών αυτοκινήτων 
δημόσιας χρήσης λεωφορείων ή φορτηγών, που πλη- 

ρούν τις προϋποθέσεις της παρούσας απόφασης. Η χο¬ 
ρήγηση των ως άνω αδειών γίνεται από τις κατά τόπους 
Νομαρχιακές Υπηρεσίες Μεταφορών και Επικοινωνιών, 
όπου η έδρα της Σχολής, με απόφαση του οικείου Νο¬ 
μάρχη, υπό την εποπτεία και τον έλεγχο του οποίου 
λειτουργούν οι σχολές αυτές. 

Άρθρο 3 

Όροι και προϋποθέσεις ίδρυσης 
και λειτουργίας ΣΕΚΑΜ 

1. Για τη χορήγηση άδειας ίδρυσης ΣΕΚΑΜ από φυ¬ 
σικό ή νομικό πρόσωπο ή οργανισμό ή ομοσπονδία, 
απαιτείται η υποβολή αίτησης συνοδευόμενης από τα 
παρακάτω δικαιολογητικά για το φυσικό πρόσωπο που 
ζητεί την άδεια ίδρυσης ή για άλλες περιπτώσεις για 
το φυσικό πρόσωπο που ορίζεται ως υπεύθυνος Διευ¬ 
θυντής Σπουδών της σχολής: 

α. Πτυχίο ή δίπλωμα Α.Ε.Ι. ημεδαπής ή ισοτίμου και 
αντίστοιχης αναγνωρισμένης σχολής της αλλοδαπής, 
νομικών, πολιτικών ή οικονομικών επιστημών ή μηχανο¬ 
λόγων μηχανικών ή πολιτικών μηχανικών ή ηλεκτρολό¬ 
γων μηχανικών ή ναυπηγών μηχανικών. 

β. Πιστοποιητικό Υγείας Α' βάθμιας Υγειονομικής Επι¬ 
τροπής. 

γ. Αντίγραφο Ποινικού Μητρώου Δικαστικής Χρήσης. 

δ. Συνοπτικό Βιογραφικό Σημείωμα που επίσης αναφέ¬ 
ρει στοιχεία διεύθυνσης κατοικίας, τηλέφωνο κ.λ.π. 

ε. Δικαιολογητικά από τα οποία θα αποδεικνύονται ει¬ 
δικές γνώσεις στα θέματα μεταφορών και στο κοινοτικό 
δίκαιο για τις οδικές μεταφορές καθώς και επιμόρφωση ή 
αποδεδειγμένη εμπειρία σε θέματα εκπαίδευσης γενικά ή 
εκπαίδευσης ενηλίκων θα λαμβάνονται ιδιαίτερα υπόψη. 

Το αντίγραφο ποινικού μητρώου για δικαστική χρήση 
αναζητείται υπηρεσιακά από την αρμόδια προς εξέτα¬ 
ση της αίτησης Νομαρχιακή Υπηρεσία Μεταφορών και 
Επικοινωνιών. Δεν είναι δυνατός ο ορισμός υπευθύνου 
σπουδών ο οποίος έχει καταδικαστεί τελεσίδικα, κατά 
την προ της υποβολής της αίτησης δεκαετία, για ένα 
από τα ακόλουθα αδικήματα: συγκρότηση ή ένταξη ως 
μέλος σε εγκληματική οργάνωση, παραχάραξη, κυκλο¬ 
φορία παραχαραγμένων νομισμάτων, πλαστογραφία, 
πλαστογραφία και κατάχρηση ενσήμων, δωροδοκία, 
ανθρωποκτονία με πρόθεση, ληστεία, αρπαγή, βιασμό, 
κατάχρηση σε ασέλγεια, αποπλάνηση παιδιών, διευ¬ 
κόλυνση ακολασίας άλλων, πορνογραφία ανηλίκων, 
μαστροπεία, εκμετάλλευση πόρνης, σωματεμπορία, 
ασέλγεια με ανήλικο έναντι αμοιβής, κλοπή υπεξαίρε¬ 
ση, εκβίαση, απάτη, απιστία, παράβαση της νομοθεσίας 
περί όπλων, εμπορία και χρήση ναρκωτικών, παράβαση 
των διατάξεων του νόμου για την πρόληψη και κατα¬ 
στολή της νομιμοποίησης εσόδων από εγκληματικές 
δραστηριότητες, παράνομη μεταφορά λαθρομετανα¬ 
στών, λιποταξία και παράνομη απασχόληση εργαζομέ¬ 
νων. Το κώλυμα για τον ορισμό φυσικού προσώπου ως 
υπευθύνου Διευθυντή σπουδών παύει να υπάρχει αν η 
εκτέλεση της ποινής που επιβλήθηκε ανεστάλη ή αν 
ο καταδικασθείς απολύθηκε υπό όρους ή αν παρήλθε 
δεκαετία από την έκτιση της επιβληθείσας ποινής ή αν 
χαρίστηκε η ποινή ή αν ήρθησαν οι κάθε είδους νόμιμες 
συνέπειες ποινής που έχει επιβληθεί και εκτιθεί. 

2. Δεν επιτρέπεται το ίδιο πρόσωπο να είναι Διευθυ¬ 
ντής Σπουδών σε περισσότερες της μιας ΣΕΚΑΜ, έστω 
και του ίδιου ιδιοκτήτη. 

3. Μετά τον έλεγχο των παραπάνω δικαιολογητικών 
και εφόσον όλες οι προϋποθέσεις συντρέχουν, σωρευτι- 


κά, για το φυσικό πρόσωπο που ορίζεται ως υπεύθυνος 
Διευθυντής Σπουδών, εκδίδεται άδεια ίδρυσης ΣΕΚΑΜ 
στο όνομα του φυσικού ή νομικού προσώπου ή οργανι¬ 
σμού ή ομοσπονδίας κατά περίπτωση. 

4. Μετά τη χορήγηση άδειας ίδρυσης σχολής ΣΕΚΑΜ, 
το φυσικό ή νομικό πρόσωπο ή οργανισμός ή ομοσπον¬ 
δία, στο οποίο χορηγήθηκε άδεια ίδρυσης σχολής ΣΕ¬ 
ΚΑΜ, υποχρεούται να προσκομίσει αίτηση συνοδευόμε- 
νη από τα παρακάτω δικαιολογητικά, προκειμένου να 
εκδοθεί η άδεια λειτουργίας: 

α. Ελάχιστη καθαρή εσωτερική επιφάνεια εγκαταστά¬ 
σεων ΣΕΚΑΜ 150 τετραγωνικών μέτρων (πι 2 ) για τους 
Νομούς Αττικής, Θεσσαλονίκης και 100 πι 2 για τους υπό¬ 
λοιπους Νομούς. Οι χώροι διευθετούνται είτε σε ένα, 
είτε σε περισσότερους ορόφους του ιδίου κτιρίου είτε 
σε όμορα κτίρια. 

Η διαμόρφωση του χώρου πρέπει να εξασφαλίζει δύο (2) 
τουλάχιστον αίθουσες κατάλληλες για διδασκαλία ελάχι¬ 
στης επιφάνειας 25 πι 2 η κάθε μία, που να διαθέτουν καλό 
φυσικό και ομοιόμορφο τεχνητό φωτισμό, επαρκή αερισμό 
φυσικό και τεχνητό μέσω εξαεριστήρων ή κεντρικού συ¬ 
στήματος αερισμού, θέρμανση και ηχομόνωση, γραφείο 
τουλάχιστον 9 πι 2 , χώρο για διαλείμματα τουλάχιστον 25 
πι 2 και δύο (2) τουλάχιστον τουαλέτες. Σε κάθε περίπτωση 
η αναλογούσα επιφάνεια σε κάθε αίθουσα διδασκαλίας 
ικανοποιεί τη σχέση 1,5 πι 2 /άτομο και η επιφάνεια του 
χώρου διαλειμμάτων ικανοποιεί τη σχέση 0,75 πι 2 /άτομο 
επί του συνολικού αριθμού των εκπαιδευομένων. 

Σχετικά υποβάλλονται: 

(αα) Κάτοψη των χώρων αυτών υπογεγραμμένη και 
σφραγισμένη από πολιτικό μηχανικό, 

(ββ) συμφωνητικό μίσθωσης του παραπάνω χώρου 
ή συμβόλαιο ιδιοκτησίας κατά περίπτωση απ’ όπου να 
προκύπτει η επιφάνεια του χώρου της σχολής και η 
χρήση του για σχολή (ΣΕΚΑΜ), 

(γγ) βεβαίωση της αρμόδιας Πολεοδομικής Υπηρεσίας 
ότι πρόκειται για χώρο κύριας χρήσης και 
(δδ) πιστοποιητικό πυρασφάλειας από την αρμόδια 
Πυροσβεστική Υπηρεσία. 

β. Καταστατικό σύστασης ή ίδρυσης νομικού προ¬ 
σώπου από το οποίο πρέπει να προκύπτει ότι σκοπός 
του νομικού αυτού προσώπου είναι η επαγγελματική 
κατάρτιση υποψηφίων οδικών μεταφορέων επιβατών 
ή εμπορευμάτων (ή και τα δύο), με την ίδρυση και λει¬ 
τουργία σχολής ΣΕΚΑΜ. 

Για τους οργανισμούς, πρέπει ν’ αναφέρεται ρητώς 
ότι στην άνω ιδρυτική Πράξη μπορούν να αναλάβουν 
και την επαγγελματική κατάρτιση υποψηφίων οδικών 
μεταφορέων επιβατών ή εμπορευμάτων (ή και τα δύο), 
με την ίδρυση και λειτουργία σχολής ΣΕΚΑΜ. 

Στις περιπτώσεις Ομοσπονδιών υποβάλλεται εγκε¬ 
κριμένο καταστατικό από το οικείο Πρωτοδικείο, στο 
οποίο θα πρέπει να αναφέρεται ρητώς ως ένας από 
τους σκοπούς της Ομοσπονδίας η επαγγελματική κα¬ 
τάρτιση των υποψηφίων οδικών μεταφορέων επιβατών 
ή εμπορευμάτων (ή και τα δύο), με την ίδρυση και λει¬ 
τουργία ΣΕΚΑΜ. 

γ. Βεβαίωση οικείας Οικονομικής Εφορίας περί ενάρ- 
ξεως ασκήσεως επιχείρησης, στην οποία θ’ αναφέρεται 
το συγκεκριμένο αντικείμενο εργασιών του φυσικού ή 
νομικού προσώπου, κατά περίπτωση. 

Σε περίπτωση Ομοσπονδιών προσκομίζεται επίσης 
βεβαίωση της οικείας Εφορίας (όπου η έδρα της Ομο¬ 
σπονδίας) ότι έχει γνωστοποιηθεί σ’ αυτήν η συγκεκρι¬ 
μένη δραστηριότητα (όπως συνημμένο υπόδειγμα I). 

δ. Ονομαστική κατάσταση διδακτικού προσωπικού της 
ΣΕΚΑΜ, το οποίο χρησιμοποιείται από αυτήν. Κάθε μέλος 
του διδακτικού προσωπικού θα πρέπει να διαθέτει πτυχίο 
ή δίπλωμα Α.Ε.Ι. ή Τ.Ε.Ι. της ημεδαπής ή αναγνωρισμένης 
ισοτίμου και αντίστοιχης σχολής της αλλοδαπής. Οι τίτ¬ 
λοι σπουδών του διδακτικού προσωπικού θα πρέπει να 
αναγράφονται στην ως άνω ονομαστική κατάσταση. 

Μετά τον έλεγχο των παραπάνω δικαιολογητικών και 
εφόσον συντρέχουν αθροιστικά οι προϋποθέσεις, χο¬ 
ρηγείται η άδεια λειτουργίας ΣΕΚΑΜ. 

Απαραίτητα στην άδεια λειτουργίας αναφέρονται τα 
πλήρη στοιχεία του υπεύθυνου Διευθυντή Σπουδών κα¬ 
θώς και τα τυπικά προσόντα του. 

5. Κάθε μεταβολή που αφορά είτε την αντικατάστα¬ 
ση του Διευθυντή Σπουδών ή διδακτικού προσωπικού 
γνωστοποιείται στην αρμόδια Νομαρχιακή Υπηρεσία 
Μεταφορών και Επικοινωνιών (με τα ονοματεπώνυμα και 
τα προσόντα αυτών που θα τους αντικαταστήσουν). 

Στη περίπτωση που αποχωρεί ο Διευθυντής Σπουδών, 
εάν δεν αντικατασταθεί εντός ενός (1) μηνάς με άλλο 
φυσικό πρόσωπο, που πληροί τις προϋποθέσεις της παρ. 
1 του άρθρου αυτού, ανακαλούνται οι άδειες ίδρυσης 
και λειτουργίας της ΣΕΚΑΜ. Στο διάστημα αυτό χρέη 
διευθυντή είναι δυνατόν να εκτελεί προσωρινά ένας 
εκ των διδασκόντων της σχολής, οριζόμενος από το 
φυσικό πρόσωπο ή το διαχειριστή του νομικού προσώ¬ 
που ή το διοικητή του οργανισμού ή τον Πρόεδρο της 
ομοσπονδίας, ανάλογα με την περίπτωση. 

6. Η απόφαση για την έγκριση λειτουργίας ΣΕΚΑΜ, 
κοινοποιείται στην οικεία Περιφέρεια καθώς και στις 
Διευθύνσεις Εμπορευματικών και Επιβατικών Μεταφο¬ 
ρών του Υπουργείου Μεταφορών και Επικοινωνιών, με 
συνημμένη έκθεση που θ’ αναφέρει ότι πληρούνται όλες 
οι προϋποθέσεις ίδρυσης και λειτουργίας ΣΕΚΑΜ και τα 
πλήρη στοιχεία (Ονοματεπώνυμο, Διεύθυνση, τηλέφωνο) 
του Διευθυντή Σπουδών της Σχολής. 

Επίσης γνωστοποιείται στην οικεία Περιφέρεια τυχόν 
αντικατάσταση του Διευθυντή Σπουδών ΣΕΚΑΜ με έκ¬ 
θεση που αναφέρει τα προσόντα και τα πλήρη στοιχεία 
του προσώπου που καταλαμβάνει τη θέση του. 

7. Η ίδια απόφαση κοινοποιείται απαραιτήτως και στην 
οικεία ΔΟΥ (όπου η έδρα της Σχολής). 

Αρθρο 4 

Λειτουργία ΣΕΚΑΜ 

1. Για την εγγραφή στη ΣΕΚΑΜ απαιτείται ο υποψήφιος 
να καταθέσει στη Γραμματεία της Σχολής αντίγραφο 
τίτλου σπουδών, υποχρεωτικής εκπαίδευσης, καθώς και 
υπεύθυνο δήλωση ν. 1599/1986, με θεωρημένο το γνήσιο 
της υπογραφής, όπως ορίζει ο Νόμος, με την οποία θα 
δηλώσει υπεύθυνα ότι στο πρόσωπό του δεν συντρέχει 
κανένα κώλυμα για την άσκηση του επαγγέλματος του 
οδικού μεταφορέα εμπορευμάτων ή επιβατών (προϋ¬ 
πόθεση αξιοπιστίας, όπως ορίζεται στην παρ. 4 του 
άρθρου 3 του π.δ. 346/2001). 

2. Η Γραμματεία της Σχολής, με την εγγραφή του 
υποψηφίου, καταχωρεί σε ειδικό μητρώο μαθητών, το 
οποίο υποχρεωτικά τηρεί, τα πλήρη στοιχεία του υπο¬ 
ψηφίου (όνομα, επώνυμο, πατρώνυμο, διεύθυνση, τηλέ¬ 
φωνο κ,λ.π.) και ενημερώνει το μητρώο για τις ώρες και 
ημέρες που παρακολουθεί τα μαθήματα, τις απουσίες 
του, τις ημερομηνίες συμμετοχής του στις εξετάσεις, 
καθώς και εάν επέτυχε ή απορρίφθηκε σ’ αυτές. 

3. Η διδακτέα ύλη για τους σπουδαστές των ΣΕ¬ 
ΚΑΜ καθορίζεται στο Παράρτημα I (άρθρο 16) του 


π.δ. 346/2001. Οι υποψήφιοι παρακολουθούν υποχρεω¬ 
τικά το πρόγραμμα διδασκαλίας της Σχολής, που έχει 
καταρτισθεί από αυτήν και υποβληθεί στην οικεία Νο¬ 
μαρχιακή Υπηρεσία Μεταφορών και Επικοινωνιών. 

Το πρόγραμμα διδασκαλίας πρέπει να είναι αναλυτικό 
και να περιλαμβάνει την ημερομηνία και ώρα διδασκα¬ 
λίας κατά μάθημα, το διδάσκοντα καθηγητή. 

Το πρόγραμμα επαναλαμβάνεται ανά τρίμηνο εξετα¬ 
στικής περιόδου. Μετά από έγκριση της οικείας Νομαρ¬ 
χιακής Υπηρεσίας Μεταφορών και Επικοινωνιών είναι 
δυνατή η τροποποίηση του προγράμματος διδασκαλίας 
σε ότι αφορά το χρόνο (π.χ. πρωί - απόγευμα) χωρίς να 
επηρεάζεται η διδακτέα ύλη. 

4. Απαραίτητη προϋπόθεση για τη συμμετοχή του υπο¬ 
ψηφίου στις εξετάσεις για την απόκτηση πιστοποιητικού 
επαγγελματικής Επάρκειας είναι η παρακολούθηση του¬ 
λάχιστον τριάντα (30) ωρών διδασκαλίας για όσους ενδι- 
αφέρονται ν’ αποκτήσουν πιστοποιητικό επαγγελματικής 
Επάρκειας εθνικού οδικού μεταφορέα και σαράντα πέντε 
(45) ώρες για όσους ενδιαφέρονται ν’ αποκτήσουν εθνικού 
και διεθνούς οδικού μεταφορέα, για κάθε κατηγορία οδι¬ 
κού μεταφορέα, ήτοι επιβατών ή εμπορευμάτων. Γ ια όσους 
έχουν ήδη πιστοποιητικό εθνικού μεταφορέα αρκούν δέκα 
πέντε (15) τουλάχιστον ώρες για την απόκτηση του πιστο¬ 
ποιητικού διεθνούς μεταφορέα (κατά κατηγορία). 

Η εγγραφή σπουδαστή σε ΣΕΚΑΜ δεν είναι δυνατή εφό¬ 
σον έχουν πραγματοποιηθεί οκτώ (8) ώρες διδασκαλίας 
σύμφωνα με το ωρολόγιο πρόγραμμα διδασκαλίας της 
συγκεκριμένης εκπαιδευτικής περιόδου. Εφόσον έχουν 
πραγματοποιηθεί λιγότερες από οκτώ διδακτικές ώρες εί¬ 
ναι δυνατή η εγγραφή σπουδαστή με την προϋπόθεση ότι 
θα καλυφθούν οι ώρες αυτές με πρόσθετα μαθήματα. 

Δεν επιτρέπεται η συμμετοχή υποψηφίου στις εξε¬ 
τάσεις εάν έχει απουσιάσει από δύο (2) ώρες εκ των 
υποχρεωτικών ωρών εκπαίδευσης. 

5. Η διεύθυνση κάθε ΣΕΚΑΜ, μετά την ολοκλήρωση 
του προγράμματος εκπαίδευσης και εφόσον για κάθε 
υποψήφιο συντρέχουν οι προϋποθέσεις του παρόντος 
Κεφαλαίου, τον καταχωρεί σε κατάσταση που περιλαμ¬ 
βάνει τα πλήρη στοιχεία του υποψηφίου, σύμφωνα με 
τα αναφερόμενα στο άρθρο 7 της παρούσας. Στην ίδια 
κατάσταση εγγράφει τους απορριφθέντες σε προηγού¬ 
μενες εξεταστικές περιόδους. 

Η ΣΕΚΑΜ ενημερώνει όλους τους υποψηφίους μαθη¬ 
τές για την ημέρα, την ώρα και τον τόπο των εξετάσεων, 
όπως ορίζονται στην απόφαση προγραμματισμού των 
εξετάσεων που εκδίδεται από το Γενικό Γραμματέα 
Περιφέρειας σύμφωνα με το άρθρο 6 της παρούσας. 

Άρθρο 5 

Έλεγχος ΣΕΚΑΜ 

1. Ο έλεγχος και η εποπτεία των ΣΕΚΑΜ ασκείται από 
τους οικείους Νομάρχες οι οποίοι συνιστούν, για το σκο¬ 
πό αυτό, με απόφασή τους, επιτροπή αποτελούμενη από 
τρία (3) μέλη. Ως μέλη της Επιτροπής αυτής ορίζονται 
υπάλληλοι της οικείας Νομαρχιακής Αυτοδιοίκησης των 
κλάδων ΠΕ και ΤΕ. 

Η επιτροπή αυτή διενεργεί επιτόπιους ελέγχους στα 
γραφεία και στις αίθουσες διδασκαλίας των σχολών 
ΣΕΚΑΜ για να διαπιστώνεται, αν πληρούνται όλες οι 
προϋποθέσεις και τηρούνται όλοι οι όροι, όπως ορίζο¬ 
νται από την παρούσα, για την ίδρυση και λειτουργία 
των ΣΕΚΑΜ, τον τρόπο και το πρόγραμμα διδασκαλίας, 
την παρακολούθηση των μαθημάτων, τα ειδικά μητρώα 
μαθητών, κ.λ.π. 

2. Η επιτροπή μεταβαίνει για έλεγχο οποτεδήποτε κρί- 
νεται από τον οικείο Νομάρχη αναγκαίο και συντάσσει, 
κάθε φορά, έκθεση την οποία υποβάλλει σ’ αυτόν και 
κοινοποιεί στο Γενικό Γραμματέα της Περιφέρειας. 

Σε περίπτωση που διαπιστωθεί οποιαδήποτε έλλειψη 
από τις προϋποθέσεις λειτουργίας που αναφέρονται 
στην παρούσα ο οικείος Νομάρχης καλεί τη Σχολή να 
προσαρμοσθεί, στα οριζόμενα στην παρούσα απόφα¬ 
ση, το αργότερο εντός μηνός. Αν παρέλθει άπρακτη η 
προθεσμία αυτή, η άδεια ίδρυσης και λειτουργίας της 
Σχολής ανακαλείται και ενημερώνεται σχετικά ο Γ ενικός 
Γραμματέας Περιφέρειας και οι Διευθύνσεις Εμπορευ- 
ματικών και Επιβατικών Μεταφορών του Υπ.Μ.Ε. 

Ειδικότερα, σε περίπτωση που διαπιστωθεί ότι δεν 
εκτελείται το πρόγραμμα διδασκαλίας της Σχολής κατά 
τις προγραμματισμένες ημέρες και ώρες ή δεν τηρείται 
το ειδικό μητρώο μαθητών ή καθηγητής της Σχολής δεν 
έχει τον απαιτούμενο τίτλο σπουδών (ΑΕΙ - ΤΕΙ) για τη 
διδασκαλία μαθημάτων, όπως τα παραπάνω ορίζονται 
στην απόφαση αυτή τότε, με πράξη του οικείου Νομάρχη, 
επιβάλλεται (α) κατ’ αρχάς σύσταση και σε περίπτωση 
υποτροπής για πρώτη φορά (β) απαγόρευση συμμετοχής 
των σπουδαστών της Σχολής στις εξετάσεις της επόμενης 
εξεταστικής περιόδου και (γ) για κάθε επόμενη φορά αφαί¬ 
ρεση για δύο έτη της άδειας λειτουργίας της Σχολής. 

Ανάκληση της άδειας ίδρυσης και λειτουργίας της 
ΣΕΚΑΜ συνεπάγεται η αποχώρηση του Διευθυντή Σπου¬ 
δών της ΣΕΚΑΜ και η μη αντικατάστασή του, εντός 
μηνός από την αποχώρησή του, από άλλο πρόσωπο που 
πληροί τις προϋποθέσεις της παρούσας. 

Η αρμόδια Νομαρχιακή Υπηρεσία Μεταφορών και Επικοι¬ 
νωνιών ενημερώνεται για την αποχώρηση του Διευθυντή 
Σπουδών το αργότερο εντός πέντε (5) ημερών από την 
αποχώρηση του, διαφορετικά η προθεσμία του μηνός δεν 
ισχύει και η άδεια ίδρυσης και λειτουργία της Σχολής ανα¬ 
καλείται αμέσως μόλις διαπιστωθεί η παράβαση αυτή. 

3. Σχολές ΣΕΚΑΜ οι οποίες συστήθηκαν και λειτούρ¬ 
γησαν πριν από τη δημοσίευση της παρούσας, εξακο¬ 
λουθούν να λειτουργούν σύμφωνα με τους όρους και 
προϋποθέσεις ίδρυσης τους εφόσον λάβουν μέριμνα 
πυρασφάλειας και συμμορφώνονται σε ότι αφορά τη 
λειτουργία τους στις διατάξεις των άρθρων 4 και 7 
της παρούσας. 

4. Στις περιπτώσεις όπου ΣΕΚΑΜ, σύμφωνα με την αρχική 
έγκριση τους, έχουν τη δυνατότητα να ιδρύσουν παραρτή¬ 
ματα σε περισσότερους του ενός νομούς της χώρας, για 
κάθε ένα ξεχωριστά από τα παραρτήματα αυτά ισχύουν 
όλες ανεξαρτήτως οι προϋποθέσεις της παρούσας και λο¬ 
γίζεται ως νέα ΣΕΚΑΜ με έδρα το Νομό αυτό. 

Για τις ΣΕΚΑΜ αυτές υποβάλλονται τα προβλεπόμενα 
δικαιολογητικά στη Νομαρχιακή Υπηρεσία Μεταφορών και 
Επικοινωνιών όπου θα έχει έδρα το παράρτημα, προκειμέ- 
νου να χορηγηθεί άδεια ίδρυσης και λειτουργίας ΣΕΚΑΜ. 

5. Γ ια κάθε μεταβολή στην άδεια ίδρυσης ή λειτουρ¬ 
γίας ΣΕΚΑΜ ενημερώνεται από τις Νομαρχιακές Υπηρε¬ 
σίες Μεταφορών και Επικοινωνιών η αρμόδια Διεύθυνση 
της Περιφέρειας. 

ΚΕΦΑΛΑΙΟ Β 
ΕΞΕΤΑΣΕΙΣ 

Άρθρο 6 

Οργάνωση και διεξαγωγή των εξετάσεων 

1. Οι εξετάσεις για την απόκτηση πιστοποιητικού επαγ¬ 
γελματικής Επάρκειας οδικού μεταφορέα επιβατών ή εμπο¬ 


ρευμάτων διενεργούνται από τις Περιφέρειες της χώρας. 

Οι αρμόδιες Διευθύνσεις των Περιφερειών της χώρας 
προγραμματίζουν και διενεργούν εξετάσεις, στις οποίες 
έχουν δικαίωμα συμμετοχής οι σπουδαστές όλων των 
νομίμως λειτουργουσών ΣΕΚΑΜ της χώρας, εφόσον 
έχουν παρακολουθήσει τα μαθήματα που απαιτούνται 
και περιλαμβάνονται στις καταστάσεις των οικείων Σχο¬ 
λών, σύμφωνα με τα καθοριζόμενα στην παρούσα. 

Οι εξετάσεις διεξάγονται τέσσερις φορές το χρόνο 
(Μάρτιο, Ιούνιο, Σεπτέμβριο και Δεκέμβριο) σε ημερομη¬ 
νία που ορίζεται με απόφαση που εκδίδει ανά περίοδο 
και τουλάχιστον ένα μήνα νωρίτερα από την ημερομηνία 
αυτή, ο Γ ενικός Γ ραμματέας Περιφέρειας. Εφόσον υπάρ¬ 
χει αυξημένο ενδιαφέρον για συμμετοχή στις εξετάσεις, 
ο Γενικός Γραμματέας Περιφέρειας δύναται να ορίσει 
έως δύο πρόσθετες εξεταστικές περιόδους κατ’ έτος. 

2. Με απόφαση του Γενικού Γραμματέα Περιφέρειας 
συγκροτούνται ειδικές τριμελείς επιτροπές διενέργειας 
των εξετάσεων υποψηφίων και εφόσον κριθεί αναγκαίο 
και τριμελείς επιτροπές διόρθωσης των γραπτών των υπο¬ 
ψηφίων για την απόκτηση πιστοποιητικού Επαγγελματικής 
Επάρκειας Εθνικών και Διεθνών μεταφορέων επιβατών ή 
εμπορευμάτων. Ο αριθμός των επιτροπών είναι ανάλογος 
με τον αριθμό των υποψηφίων. Στην απόφαση είναι δυνατό 
να ορίζεται και συντονιστής των εξετάσεων. 

3. Μέλη των Επιτροπών αυτών ορίζονται υποχρεωτικά 
τρεις (3) υπάλληλοι της οικείας Περιφέρειας των κλά¬ 
δων ΠΕ ή ΤΕ με ισάριθμους αναπληρωτές τους. 

Ως πρόεδροι των Επιτροπών ορίζονται τα αρχαιότερα 
κατά κλάδο και βαθμό μέλη κάθε επιτροπής. 

Οι Επιτροπές διενέργειας των εξετάσεων είναι δυνατό να 
επικουρούνται στο έργο τους από ομάδες επιτηρητών. 

4/Εργο των επιτροπών είναι η γραπτή εξέταση των 
υποψηφίων για την απόκτηση πιστοποιητικού επαγ¬ 
γελματικής Επάρκειας οδικού μεταφορέα επιβατών ή 
εμπορευμάτων. 

Οι επιτροπές μεριμνούν για κάθε λεπτομέρεια που 
αφορά στη διεξαγωγή των εξετάσεων καθώς και για 
την ηλεκτρονική επιλογή των θεμάτων των εξετάσεων 
και τη διασφάλιση του απορρήτου. 

Η επιλογή των θεμάτων (ερωτήσεις πολλαπλής επιλο¬ 
γής και μελέτες περιπτώσεων) γίνεται από τους κατα¬ 
λόγους θεμάτων που έχουν συνταχθεί από το Υπουρ¬ 
γείο Μεταφορών και Επικοινωνιών και κοινοποιηθεί στις 
Περιφερειακές Αυτοδιοικήσεις της χώρας. 

Οι εξετάσεις για κάθε κατηγορία υποψηφίων διαρκούν 
δύο ώρες (εθνικές ή διεθνείς/εμπορευματικές ή επιβατι¬ 
κές μεταφορές) περιλαμβάνουν δύο δοκιμασίες: 

- ένα ερωτηματολόγιο με τριάντα ερωτήσεις πολλα¬ 
πλής επιλογής, με τέσσερις προτεινόμενες απαντήσεις 
εκ των οποίων μία μόνο είναι ορθή και 

- ένα φύλλο με δύο μελέτες περιπτώσεων προς απά¬ 
ντηση. 

Η επιλεγόμενη εκ των απαντήσεων στις ερωτήσεις του 
ερωτηματολογίου σημειώνεται με σταυρό (+) ή X. Κάθε 
ορθή απάντηση βαθμολογείται με δύο (2) μονάδες. 

Οι μελέτες περιπτώσεων απαιτούν ανάπτυξη από τους 
υποψηφίους και κάθε ορθή και πλήρης απάντηση σε μία 
εκ των μελετών περιπτώσεων βαθμολογείται με είκοσι 
(20) μονάδες. 

5. Οι επιτροπές διόρθωσης των γραπτών, μετά το 
πέρας των εξετάσεων, προβαίνουν στη βαθμολόγηση 
των γραπτών των υποψηφίων. 

Επιτυχόντες θεωρούνται οι υποψήφιοι που θα έχουν 
σημειώσει συνολική βαθμολογία τουλάχιστον εξήντα 

(60) μονάδων έχοντας παράλληλα βαθμολογία τουλά¬ 
χιστον τριάντα (30) μονάδες στις ερωτήσεις του ερω¬ 
τηματολογίου και τουλάχιστον είκοσι (20) μονάδες στις 
μελέτες περιπτώσεων. 

Μετά τη βαθμολόγηση των γραπτών οι επιτροπές 
διόρθωσης των γραπτών συντάσσουν κατάσταση επι- 
τυχόντων που υπογράφεται και από τα τρία μέλη κάθε 
επιτροπής και μονογράφεται κατά σελίδα. Η κατάσταση 
παραδίδεται στη αρμόδια Διεύθυνση της Περιφέρειας 
η οποία ετοιμάζει τα πιστοποιητικά επαγγελματικής 
Επάρκειας, τα οποία υπογράφονται από τον Προϊστά¬ 
μενο της Διεύθυνσης ή τον αναπληρωτή του ενώ αντί¬ 
γραφα της κατάστασης αποστέλλονται, σε έντυπη και 
ηλεκτρονική μορφή, σε όλες τις Νομαρχιακές Υπηρεσίες 
Μεταφορών και Επικοινωνιών της ιδίας Περιφέρειας 
καθώς και στη Διεύθυνση Οργάνωσης και Πληροφορι¬ 
κής του Υπ.Μ.Ε., προς ενημέρωση του μηχανογραφικού 
συστήματος του Υπουργείου. 

Επισημαίνεται ότι όποιος αποτυγχάνει για πιστοποι¬ 
ητικό επαγγελματικής Επάρκειας εθνικού οδικού μετα¬ 
φορέα, ακόμα και αν πετύχει στις εξετάσεις για πιστο¬ 
ποιητικό διεθνούς μεταφορέα, εξετάζεται εκ νέου και 
στις εθνικές και στις διεθνείς μεταφορές. Αποτυχόντες 
στην κατηγορία των διεθνών μεταφορών δεν απαιτείται 
να εξεταστούν εκ νέου στην κατηγορία των εθνικών 
μεταφορών, εφόσον έχουν επιτύχει σε αυτή. 

Υποψήφιος που κατά την εξέταση καταλαμβάνεται 
ν’ αντιγράφει, με οποιονδήποτε τρόπο ή να συνεργάζε¬ 
ται με άλλον υποψήφιο θεωρείται ότι απέτυχε και δεν 
έχει δικαίωμα επανεξέτασης στις εξετάσεις του αμέσως 
επόμενου τριμήνου. 

6. Η αρμόδια για τη διενέργεια των εξετάσεων Δι¬ 
εύθυνση κάθε Περιφέρειας, μόλις βαθμολογηθούν τα 
γραπτά των υποψηφίων, συντάσσει κατάσταση με τα 
αποτελέσματα των εξετάσεων, την οποία αποστέλλει 
στις οικείες ΣΕΚΑΜ. Επίσης η ίδια Διεύθυνση χορη¬ 
γεί σε κάθε επιτυχόντα των εξετάσεων Πιστοποιητικό 
Επαγγελματικής Επάρκειας, ανάλογα με τις εξετάσεις 
στις οποίες έχει επιτύχει (Εθνικών ή Διεθνών, Εμπορευ- 
ματικών ή Επιβατικών Μεταφορών). 

7. Υποψήφιοι που αποκτούν Πιστοποιητικό Επαγγελ¬ 
ματικής Επάρκειας οδικού μεταφορέα για Εθνικές με¬ 
ταφορές (επιβατών ή εμπορευμάτων) και επιθυμούν ν’ 
αποκτήσουν Πιστοποιητικό Επαγγελματικής Επάρκειας 
οδικού μεταφορέα για διεθνείς μεταφορές (επιβατών ή 
εμπορευμάτων αντίστοιχα) εξετάζονται, εφόσον έχουν 
παρακολουθήσει σε σχολή ΣΕΚΑΜ, τα μαθήματα διε¬ 
θνών μεταφορών. 

8. Οι Περιφέρειες τηρούν μητρώο των πιστοποιητικών 
επαγγελματικές επάρκειας που εκδίδουν σύμφωνα με 
το άρθρο 8 του π.δ. 346/2001 και παράλληλα ενημερώ¬ 
νουν τη Διεύθυνση Οργάνωσης και Πληροφορικής του 
Υπ.Μ.Ε. για τα στοιχεία των κατόχων Πιστοποιητικών 
Επαγγελματικής Επάρκειας (όνομα, επώνυμο, πατρώνυ¬ 
μο, ταχυδρομική διεύθυνση, είδος πιστοποιητικού επαγ¬ 
γελματικής επάρκειας που έχει χορηγηθεί). 

9. Τα προβλεπόμενα από τις παραγράφους 5 και 8 
του παρόντος άρθρου στοιχεία των καταστάσεων επι- 
τυχόντων και μητρώων πιστοποιητικών, θα αποστέλ- 
λονται στη Διεύθυνση Οργάνωσης και Πληροφορικής 
του Υπ.Μ.Ε. μέσω διαδικτύου, μόλις εγκατασταθεί και 
λειτουργήσει κατάλληλη μηχανογραφική εφαρμογή. 


Άρθρο 7 

Προγραμματισμός των εξετάσεων 

1. Κάθε ΣΕΚΑΜ υποβάλλει στην Περιφέρεια, δύο εβδο¬ 
μάδες πριν από την ημερομηνία διεξαγωγής των εξετά¬ 
σεων, καταστάσεις σε ηλεκτρονική μορφή στην οποία 
αναφέρονται τα ονόματα των υποψηφίων οι οποίοι 
πρόκειται να μετάσχουν στις εξετάσεις. Οι καταστά¬ 
σεις αυτές μπορούν να συμπληρωθούν μέχρι την ημέρα 
υποβολής των οριστικών καταστάσεων. 

2. Η υποβολή από τις ΣΕΚΑΜ των οριστικών καταστά¬ 
σεων στην αρμόδια Περιφέρεια και των λοιπών δικαιο- 
λογητικών (αίτηση, υπεύθυνη δήλωση, φωτογραφία υπο¬ 
ψηφίου, φωτοτυπία ταυτότητας, παράβολο του άρθρου 
ενδέκατου του ν. 3082/2002 κλπ.) γίνεται τη Δευτέρα, πριν 
την ημερομηνία διεξαγωγής των εξετάσεων, όταν αυτές 
διενεργούνται Κυριακή ή μία εβδομάδα πριν την ημερο¬ 
μηνία διεξαγωγής των εξετάσεων, σε περίπτωση που 
οι εξετάσεις διεξάγονται άλλη ημέρα. Οι καταστάσεις, 
οι οποίες πρέπει να είναι σύμφωνες με το υπόδειγμα II 
της παρούσης και θεωρημένες από την αρμόδια Δ.Ο.Υ., 
υποβάλλονται χωριστά για τους υποψηφίους των Εμπο- 
ρευματικών και Επιβατικών Μεταφορών. Σε αυτές ανα- 
φέρονται το ονοματεπώνυμο, το πατρώνυμο, ο αριθμός 
ταυτότητας, το Α.Φ.Μ., η ημερομηνία γέννησης και το 
είδος των εξετάσεων (Εθνικές ή Διεθνείς ή και οι δύο εν¬ 
δείξεις) στις οποίες θα μετάσχει ο υποψήφιος καθώς και 
τα ονόματα των υποψηφίων που έχουν αποτύχει σε προ¬ 
ηγούμενες περιόδους, εφόσον δηλώσουν στην αντίστοιχη 
ΣΕΚΑΜ ότι επιθυμούν να περιληφθούν στην κατάσταση 
υποψηφίων. Παραπλεύρως στην ίδια κατάσταση σημει¬ 
ώνονται οι ώρες που φοίτησε ο κάθε σπουδαστής στη 
Σχολή (π.χ. 30 τουλάχιστον ώρες για υποψηφίους εθνικών 
μεταφορών επιβατών ή εμπορευμάτων, 45 τουλάχιστον 
ώρες για υποψηφίους εθνικών και διεθνών μεταφορών 
επιβατών ή εμπορευμάτων κ.λ.π.). 

Πάνω στην κατάσταση αυτή πρέπει απαραιτήτως να 
υπάρχει βεβαίωση της οικείας ΔΟΥ (όπου η έδρα της 
συγκεκριμένης ΣΕΚΑΜ), ότι υποβλήθηκε σ’ αυτήν ακρι¬ 
βές αντίγραφό της. 

Επισημαίνεται ότι τα στοιχεία της κατάστασης αυτής 
πρέπει να μην διαφέρουν από τα αντίστοιχα στοιχεία 
της κατάστασης, που υποβάλλεται για τη συμμετοχή 
των μαθητών της Σχολής στις εξετάσεις. 

3. Οι ΣΕΚΑΜ υποχρεούνται επίσης να υποβάλλουν, 
στην Περιφέρεια και στην αρμόδια Νομαρχιακή Υπηρε¬ 
σία Μεταφορών και Επικοινωνιών, ωρολόγιο πρόγραμμα 
στο οποίο θα αναφέρονται οι ημέρες και οι ώρες πραγ¬ 
ματοποίησης των μαθημάτων. Σύμφωνα με το ωρολόγιο 
πρόγραμμα θα πρέπει να γίνεται και ο έλεγχος των 
ΣΕΚΑΜ από τις αρμόδιες επιτροπές των Νομαρχιακών 
Αυτοδιοικήσεων. 

Το ωρολόγιο πρόγραμμα υποβάλλεται: 

α)Έως 31 Ιανουάριου για την Α' περίοδο εξετάσεων 
(Μαρτίου), 

β)Έως 30 Απριλίου για την Β' περίοδο εξετάσεων 
(Ιουνίου), 

γ)Έως 31 Ιουλίου για την Γ' περίοδο εξετάσεων (Σε¬ 
πτεμβρίου), 

δ)Έως 31 Οκτωβρίου για την Α' περίοδο εξετάσεων 
(Δεκεμβρίου), 

ενώ για τις έκτακτες εξεταστικές περιόδους 30 ημερολο¬ 
γιακές ημέρες πριν από την ημερομηνία των εξετάσεων. 

ΥΠΟΔΕΙΓΜΑ I 


ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ. 

ΔΟΥ. 


Βεβαιώνεται ότι ο, η (ονοματεπώνυμο φυσικού προσώπου, επωνυμία εταιρείας, 
τίτλος Ομοσπονδίας κ.λ.π.) δήλωσε την ίδρυση Σχολής Επαγγελματικής Κατάρτισης 
Μεταφορέων (ΣΕΚΑΜ) και υπέβαλε καταστατικό, στους σκοπούς του οποίου αναφέρεται 
ρητώς η συγκεκριμένη αυτή δραστηριότητα (επαγγελματική κατάρτιση υποψηφίων οδικών 
μεταφορέων επιβατών ή εμπορευμάτων ή και τα δύο) 


Ημερομηνία 


ΥΠΟΓΡΑΦΗ - ΣΦΡΑΓΙΔΑ 

Άρθρο 8 

1. Η ισχύς της παρούσας αρχίζει από τη δημοσίευση 

της στην Εφημερίδα της Κυβερνήσεως. 

Η πρώτη εφαρμογή της διαδικασίας εξετάσεων θα 
γίνει στις εξετάσεις του Ιουνίου 2007. 

2. Από τη θέση σε ισχύ της καταργείται η υπ’ αριθμ. 
Β2/14971/2649 (ΦΕΚ Β' 374/19.5.1994) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 25 Μάίου 2007 

Ο ΥΠΟΥΡΓΟΣ 

Μ. - Γ. ΛΙΑΠΗΣ 
-♦- 

Αριθμ. 5789 (2) 

Καθορισμός αριθμού ατόμων που θα απασχοληθούν στο 
Κέντρο Εξυπηρέτησης Πολιτών (ΚΕΠ) του Δήμου Ζά- 
ρακα με σύμβαση μίσθωσης έργου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: α) των άρθ. 1,2, 6 και 13 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις», β) του άρθ. 6 του ν. 2527/1997 «Τροποποίηση 
και συμπλήρωση διατάξεων ν. 2190/1994 και άλλες δι¬ 
ατάξεις», γ) του άρθ. 31 παρ. 11 και 12 του ν. 3013/2002, 
δ) του άρθρου 24 του ν. 3200/2003 και ε) του άρθρου 15 
παρ. 1 του ν. 3260/2004 (ΦΕΚ 151/τ.Α76.8.2004). 

2. Το υπ’ αριθμ. ΔΟΛΚΕΠ/Φ4/170/11780/10.5.2007 έγ¬ 
γραφο του ΥΠΕΣΔΔΑ, με το οποίο εστάλησαν πίνακες 
κατανομής δύο (2) συμβάσεων μίσθωσης έργου τρίμη¬ 
νης διάρκειας στο ΚΕΠ του Δήμου Ζάρακα, στο οποίο 
λήγουν οι συμβάσεις μίσθωσης έργου κατά την χρονική 
περίοδο από 1.6.2007 έως 30.06.2007. 

3. Την από 8.4.2002 γνωμοδότηση του Νομικού Συμ¬ 
βουλίου της ΚΕΔΚΕ, σύμφωνα με την οποία οι συγκεκρι¬ 
μένες εργασίες που περιγράφονται πιο κάτω μπορούν 
να αποτελόσουν αντικείμενο σύμβασης μίσθωσης έργου 
χωρίς να υποκρύπτεται εξαρτημένη εργασία. 

4. Το γεγονός ότι το έργο που θα παρέχεται από το εν 
λόγω προσωπικό, δεν ανάγεται στον κύκλο των συνήθων 
καθηκόντων των υπαλλήλων του Δήμου Ζάρακα. 

5. Τις υπηρεσιακές ανάγκες του Δήμου Ζάρακα, 
όπως αυτές διαμορφώθηκαν μετά την δημοσίευση του 
ν. 3013/2002 με τον οποίο συστάθηκαν τα ΚΕΠ στους 
ΟΤΑ Α και Β' Βαθμού 

6. Την υπ’ αριθμ. 12700/2.7.2002 εγκύκλιο του ΥΠΕΣΔΔΑ 
περί συμβάσεων μίσθωσης έργου από τους ΟΤΑ για την 
λειτουργία των ΚΕΠ. 

7. Την υπ’ αριθμ. 17187/12.9.2002 απόφαση Υπουργού 
ΥΠΕΣΔΔΑ, με την οποία δόθηκε έναρξη λειτουργίας του 
ΚΕΠ του Δήμου Ζάρακα. 

8. Τα υπ’ αριθμ. ΔΙΠΠ Φ Ε.Π.1/14004/9.8.2002 και 14219/ 
20.9.2002 έγγραφα του ΥΠΕΣΔΔΑ και Δ/νσης Διοίκησης 
Περιφέρειας Πελ/σου αντίστοιχα, σύμφωνα με τα οποία 
ορίστηκε το ύψος της αμοιβής του κάθε αναδόχου. 

9. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠΕΣΔΔΑ σύμφωνα με το οποίο: 


α) οι συμβάσεις θα λήγουν αυτοδικαίως με το διορισμό 
των μονίμων υπαλλήλων των ΚΕΠ, ανεξαρτήτως της 
διάρκειας ισχύος της σύμβασης και 

β) η αποζημίωση από 1.2.2005 για όσους αναδόχους 
(συμβασιούχους) των ΚΕΠ έχουν συμπληρώσει 24 
μήνες ορίζεται σε δώδεκα χιλιάδες (12.000,00) ευρώ 
ετησίως. 

10. Τα υπ’ αριθμ. 990/ΟΔΕ ΚΕΠ/30.7.2004, 537/2481 ΟΔΕ 
ΚΕΠ/10.11.2004, Φ.7/2/7772/ΟΔΕ ΚΕΠ/14.10.2005, 66295/ 
29.12.2005 και Φ.7/ΟΔΕ ΚΕΠ/11123/8.5.2006 έγγραφα του 
ΥΠΕΣΔΔΑ. 

11. Το υπ’ αριθμ. 12935/10.3.2006 έγγραφο του ΥΠΕΣ¬ 
ΔΔΑ, σύμφωνα με το οποίο οι εγκρίσεις των συμβάσεων 
μίσθωσης έργου, αποτελούν κανονιστικές αποφάσεις 
και σύμφωνα με τις δ/ξεις του αρ. 1 ν. 301/1976 απο- 
στέλλονται για δημοσίευση στην Εφημερίδα της Κυ¬ 
βερνήσεως. 

12. Τα λοιπά στοιχεία του φακέλου. 

13. Το γεγονός ότι από τις διατάξεις της παρούσας 
απόφασης προκαλείται συνολική δαπάνη έξι χιλιάδων 
ευρώ (6.000,00) € συμπεριλαμβανομένων τυχόν κρα¬ 
τήσεων και τυχόν Φ.Π.Α. η οποία θα εξασφαλίζεται 
με επιχορήγηση από τον τακτικό προϋπολογισμό του 
ΥΠΕΣΔΔΑ, αποφασίζουμε: 

1) Καθορίζουμε τον αριθμό των ατόμων που θα απα¬ 
σχοληθούν με σύμβαση μίσθωσης έργου στο Δήμο 
Ζάρακα για χρονικό διάστημα τριών (3) μηνών για τη 
λειτουργία του ΚΕΠ αυτού, σε δύο (2) άτομα. 

2) Το έργο που θα εκτελέσουν οι ανωτέρω αφορά την 
παραγωγική λειτουργία του ΚΕΠ Δήμου Ζάρακα. 

3) Το ύψος της συνολικής αμοιβής των συμβασιούχων 
για όλο το χρονικό διάστημα της σύμβασης ορίζεται 
σε 6.000,00 € (1000,00 € μηνιαίως για κάθε ανάδοχο) 
συμπεριλαμβανομένων των τυχόν κρατήσεων και τυχόν 
ΦΠΑ και θα εξασφαλίζεται με επιχορήγηση από τον 
τακτικό προϋπολογισμό του ΥΠΕΣΔΔΑ. 

4) Ο προϊστάμενος του ΚΕΠ θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. Για την καταβολή της αμοιβής 
απαιτείται βεβαίωση του Προϊσταμένου, για την πληρό¬ 
τητα και την αρτιότητα του έργου. 

5) Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Ζάρακα στην έδρα αυτού. (Ρειχέα). 

6) Ανανέωση ή παράταση των συμβάσεων μίσθωσης 
έργου πέραν των τριών (3) μηνών απαγορεύεται και 
είναι αυτοδικαίως άκυρη. Το τρίμηνο αρχίζει να μετρά 
από την ημέρα υπογραφής της σύμβασης σε συνάρτη¬ 
ση με την ημερομηνία αρχής του προαναφερόμενου 
έργου από τους αναδόχους. Οι πιο πάνω συμβάσεις θα 
λήγουν αυτοδικαίως με την πλήρωση θέσεων του ΚΕΠ 
με μόνιμο προσωπικό. 

7) Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα άδειας ενώ 
δεν υφίσταται υποχρέωση του εργοδότη για ασφά¬ 
λιση των αναδοχών σε φορέα κύριας ή επικουρικής 
ασφάλισης. 

8) Με τις υπογραφείσες συμβάσεις μπορούν να κα¬ 
θοριστούν και τυχόν αναγκαίοι όροι και κάθε λεπτο¬ 
μέρεια σχετικά με τα δικαιώματα και τις υποχρεώσεις 
των αναδοχών. Απασχόληση των αναδοχών σε έργα ή 

εργασίες άσχετες με αυτές που περιγράφονται στην 
παρούσα απαγορεύεται. 

9) Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλ¬ 
λήλων και δεν μπορεί να εκτελεσθεί από τους υπαλ¬ 
λήλους του Δήμου Ζάρακα, λόγω μη διαθεσιμότητας 
ανθρώπινου δυναμικού, δεν καλύπτει πάγιες ανάγκες 
και δεν υποκρύπτει εξαρτημένη εργασία, δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς, (ν. 3013/2002). 

10) Σε περίπτωση αποχώρησης, λήξης, παραίτησης, 
διακοπής κ.λ.π. της σύμβασης μίσθωσης έργου δεν θα 
συνάπτεται νέα σύμβαση με νέο άτομο χωρίς την προ¬ 
ηγούμενη έγκριση της ΔΟΛ ΚΕΠ/ΥΠΕΣΔΔΑ, η οποία θα 
πρέπει να έχει ενημερωθεί από την αρμόδια υπηρεσία 
του ΟΤΑ. 

Η απόφαση να δημοσιευθεί στην Εφημερίδα της Κυ- 
βερνήσεως. 

Σπάρτη, 29 Μα'ΐου 2007 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 2737 (3) 

Παροχή εξουσιοδότησης του δικαιώματος υπογραφής 
«Με εντολή Γενικού Γραμματέα Περιφέρειας Στε¬ 
ρεός Ελλάδας» στον Γ ενικό Διευθυντή της Περιφέ¬ 
ρειας και στον Προϊστάμενο της Δ/νσης Γεωργικής 
Ανάπτυξης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 2 εδαφ. στ' του ν. 2503/1997 
«Διοίκηση, Οργάνωση, Στελέχωση της Περιφέρειας 
- Ρύθμιση θεμάτων για την Τοπική Αυτοδιοίκηση και 
άλλες διατάξεις». 

β) Του ν. 2647/1998 (ΦΕΚ 237/Α71998) « Μεταβίβαση 
αρμοδιοτήτων στις Περιφέρειες και την Αυτοδιοίκηση 
και άλλες διατάξεις». 

γ) Του ν. 3528/2007 (ΦΕΚ 26/Α72007) «Κύρωση του 
Κώδικα Κατάστασης Δημοσίων Πολιτικών Υπαλλήλων 
και Υπαλλήλων Ν.Π.Δ.Δ.». 

δ) Του ν. 2362/1995 (ΦΕΚ 247/Α'/1995) «Περί Δημοσίου 
Λογιστικού, ελέγχου δαπανών του Κράτους και άλλες 
διατάξεις». 

2. Την ανάγκη εύρυθμης και αποδοτικής λειτουργίας 
της Δ/νσης Γ εωργικής Ανάπτυξης της Περιφέρειας Στε¬ 
ρεός Ελλάδας, με σκοπό την ταχύτερη διεκπεραίωση 
των υποθέσεων και την αμεσότερη εξυπηρέτηση των 
πολιτών. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Μεταβιβάζουμε στον Γ ενικό Διευθυντή της Περιφέρει¬ 
ας το δικαίωμα να υπογράφει «Μ.Ε.Γ.Γ.» για τα παρακάτω 
θέματα: 

1. Τη χορήγηση κάθε είδους αδειών (με ή χωρίς απο¬ 
δοχές) στον Προϊστάμενο της Δ/νσης καθώς και την 


χορήγηση μηχανογραφικής άδειας στους υπαλλήλους 
της Δ/νσης. 

2. Τη θεώρηση του βιβλιαρίου νοσηλείας του Προϊστα¬ 
μένου της Δ/νσης και των μελών της οικογένειας του. 

3. Την έγκριση κίνησης εκτός έδρας του Προϊσταμένου 
της Δ/νσης που κινείται εντός και εκτός της Περιφέ¬ 
ρειας καθώς και όλων των υπαλλήλων που κινούνται 
εκτός Περιφέρειας. 

4. Την έγκριση κίνησης Κ.Υ. αυτοκινήτων που κινούνται 
εκτός ορίων Περιφέρειας. 

5. Την έγκριση και θεώρηση δικαιολογητικών οδοιπο¬ 
ρικών εξόδων του Προϊσταμένου της Δ/νσης. 

6. Τις απαντήσεις που αφορούν αιτήσεις θεραπείας 
πολιτών που απευθύνονται στη Δ/νση. 

7. Την παραχώρηση, μίσθωση, αναμίσθωση, υδάτινης 
έκτασης για εγκατάσταση μονάδας εντατικής - ημιεντα- 
τικής υδατοκαλλιέργειας, θαλασσινών, υφάλμυρων και 
γλυκών νερών και η υπογραφή των σχετικών συμβάσεων 
(άρ. 19, παρ. 11 του ν. 3208/2003, ΦΕΚ Α' 303/2003). 

8. Την ανάκληση των παραπάνω πράξεων για παρα¬ 
βάσεις της κείμενης νομοθεσίας. 

9. Την χορήγηση άδειας σκοπιμότητας για την ίδρυση 
σφαγείου παραγωγής κρέατος δυναμικότητας 801 και άνω 
τόνων ετησίως παραγωγής κρέατος ή πτηνοσφαγείου δυ¬ 
ναμικότητας 1001 και άνω κεφαλών σφαζομένων ορνιθοει¬ 
δών ωριαίως (άρθρο 2 παρ. β του ν. 111/1975, ΦΕΚ 174 Α'). 

10. Την παραχώρηση σε γεωργοκτηνοτρόφους έναντι 
τιμήματος, μη δασικών ή κοινόχρηστων εποικιστικών 
εκτάσεων, έως 5 στρ., για την δημιουργία σταβλικών 
εγκαταστάσεων (άρθρο 6 του ν.δ. 221/1974 τροποποίηση 
παραγρ. 4, άρθρο 14 του ν. 3147/2003) σύμφωνα με την 
παραγρ. 8, άρθρο 10 του ν. 2503/1997. 

11. Την παραχώρηση για της σκοπούς των άρθρων 1,2, 
6 του ν.δ. 221/1974 άγονων δασικών εκτάσεων (παραγρ. 
2Αγ, άρθρο 13 του ν. 1734/1987) σύμφωνα με την παραγρ. 
8, άρθρο 10 του ν. 2503/1997. 

12. Την εκμίσθωση δημόσιων δασικών εκτάσεων πλέον 
άγονων (υπ’ αριθμ. 73/2005 απόφαση Υπουργού Αγροτ. 
Αναπτ. και Τροφίμων). 

13. Την εκμίσθωση δημόσιων δασικών εκτάσεων πλέον 
άγονων (υπ’ αριθμ. 73/2005 απόφαση Υπουργού Αγροτ. 
Αναπτ. και Τροφίμων). 

14. Την απόφαση έγκρισης ή απόρριψης επενδυτικού 
σχεδίου καθώς και την απόφαση τροποποίησης αυ¬ 
τής. 

Άρθρο 2 

Μεταβιβάζουμε στον Προϊστάμενο της Δ/νσης Γεωρ- 
γικής Ανάπτυξης το δικαίωμα να υπογράφει« Μ.Ε.Γ.Γ.» 
για τα παρακάτω θέματα: 

1. Την τοποθέτηση υπαλλήλων της Δ/νσης στα οικεία 
Τ μήματα ή Γ ραφεία. 

2. Την θεώρηση των βιβλιαρίων νοσηλείας των υπαλλή¬ 
λων της Δ/νσης και των μελών των οικογενειών τους. 

3. Την έκδοση απόφασης για χορήγηση κανονικών 
αδειών, συνδικαλιστικών, αναρρωτικών, αδειών εξετά¬ 
σεων, ειδικών αδειών διευκολύνσεων εκτός της μηχα¬ 
νογραφικής, αδειών μητρότητας καθώς και άνευ απο¬ 
δοχών μέχρι έντεκα (11) ημέρες και για την παραπομπή 
στις αρμόδιες υγειονομικές επιτροπές των υπαλλήλων 
της Δ/νσης, σύμφωνα με τις κείμενες διατάξεις. 

4. Την έγκριση μετακίνησης εκτός έδρας και εντός 
των ορίων της Περιφέρειας καθώς και την έγκριση και 
θεώρηση των οδοιπορικών εξόδων των υπαλλήλων της 
Δ/νσης. 

5. Την έγκριση κίνησης των Κ.Υ. αυτοκινήτων της Δ/ 
νσης στις περιπτώσεις που κινούνται εντός ορίων της 
Περιφέρειας. 

6. Την έκδοση πιστοποιητικών και βεβαιώσεων σε θέ¬ 
ματα που μπορούν να βεβαιωθούν από στοιχεία που 
τηρούνται στην Δ/νση καθώς και πόσης φύσεως στατι¬ 
στικών στοιχείων και παροχή δημοσίων εγγράφων προς 
τρίτους, σύμφωνα με τις ισχύουσες διατάξεις. 

7. Την έγκριση χορήγησης αντιγράφων των τηρούμε¬ 
νων πρωτότυπων εμπιστευτικών εγγράφων. 

8. Τις πράξεις με τις οποίες διαβιβάζονται έγγραφα 
από τη Δ/νση σε άλλες αντίστοιχου επιπέδου υπηρεσίες 
εντός και εκτός της Περιφέρειας. 

9. Την παροχή οδηγιών σε θέματα αρμοδιότητας της 
Δ/νσης. 

10. Τα προπαρασκευαστικά έγγραφα και τα έγγραφα 
εκείνα με τα οποία παρέχονται πληροφορίες σε άλλες 
αρχές ή ζητούνται από αυτές στοιχεία για ζητήματα 
αρμοδιότητας της Δ/νσης καθώς και τα διαβιβαστικά 
έγγραφα σε αιτήσεις πολιτών για υπηρεσιακά θέματα 
στις αρμόδιες κατά νόμο αρχές, εφόσον δεν είναι γε¬ 
νικότερου ενδιαφέροντος. 

11. Την διαβίβαση των αιτουμένων εγγράφων προς το 
Συμβούλιο της Επικράτειας και τα Διοικητικά Εφετεία 
για τις ενώπιον τους ασκούμενες αιτήσεις ακυρώσε- 
ως ή προσφυγών πολιτών κατά αποφάσεων του Γ.Γ. 
Περιφέρειας και στον οικείο Νομικό Σύμβουλο για την 
υποστήριξη των απόψεων και των συμφερόντων της 
Περιφέρειας στις υποθέσεις αυτές. 

12. Τις πράξεις θέσεως εγγράφων στο αρχείο για τα 
οποία δεν απαιτείται υπηρεσιακή ενέργεια. 

13. Την έκδοση ενταλμάτων πληρωμής λειτουργικών 
δαπανών, την ανάληψη και διάθεση πιστώσεων του τα¬ 
κτικού προϋπολογισμού εξόδων των οικείων φορέων. 

14. Τη χορήγηση άδειας άσκησης ιδιωτικού έργου με 
ή χωρίς αμοιβή σε υπαλλήλους της οικείας Διεύθυνσης, 
κατόπιν σύμφωνης γνώμης του Υπηρεσιακού Συμβου¬ 
λίου. 

15. Την συγκρότηση επιτροπών εκκαθάρισης του αρ¬ 
χείου της οικείας Δ/νσης. 

16. Την παραλαβή δικογράφων, εξώδικων, προσκλήσε¬ 
ων και λοιπών συναφών εγγράφων για θέματα αρμοδι¬ 
ότητας της Δ/νσης. 

17. Την μετά τρίτων κατάρτιση και υπογραφή των 
συναπτόμενων συμβάσεων και πράξεων έγκρισης προ¬ 
μηθειών, εκτέλεσης εργασιών ανάληψης και έγκρισης 
δαπανών ως και έκδοση χρηματικών ενταλμάτων ποσού 
μέχρι 5.000,00 € πλην των περιπτώσεων ειδικής ρύθμι¬ 
σης με την απόφαση αυτή και των αποφάσεων επί τυχόν 
ενστάσεων κατά του κύρους των διαγωνισμών. 

18. Την κλήση σε ακρόαση για διαπιστωμένες πα¬ 
ραβάσεις που αφορούν την λειτουργία των μονάδων 
υδατοκαλλιέργειας όπως αυτή ορίζεται στις σχετικές 


διοικητικές πράξεις (σύμβαση μίσθωσης και άδεια λει¬ 
τουργίας της μονάδας). 

19. Την σύσταση Επιτροπών Διοικητικών και Επιτόπιων 
Ελέγχων από υπαλλήλους της Δ/νσης, για θέματα που 
ανακύπτουν και δεν προβλέπεται η σύστασή τους από 
την ισχύουσα νομοθεσία, και την σχετική εντολή για την 
πραγματοποίησή ελέγχων αρμοδιότητας της Δ/νσης. 

20. Τον χαρακτηρισμό ως γεωργικών επιχειρήσεων 
βιοτεχνικών και βιομηχανικών εγκαταστάσεων που αφο¬ 
ρούν υδατοκαλλιεργητικές εκμεταλλεύσεις (άρθρο 3 
του π.δ. 227/1987, ΦΕΚ 100 Α'). 

21. Τον καθορισμό του μισθώματος για μισθώσεις θα¬ 
λάσσιων χώρων χωρίς δημοπρασία, σύμφωνα με τις 
υποδείξεις του Υπουργείου Αγροτικής Ανάπτυξης και 
Τροφίμων. 

22. Την χορήγηση άδειας ίδρυσης και λειτουργίας 
μονάδων υδατοκαλλιέργειας θαλασσινών, υφάλμυρων 
και γλυκών νερών (άρ. 19, παρ. 11 του ν. 3208/2003, ΦΕΚ 
Α' 303/2003). 

23. Την χορήγηση άδειας ίδρυσης και λειτουργίας 
μονάδων υδατοκαλλιέργειας εντατικής και ημιεντατι- 
κής μορφής (μονάδες πάχυνσης και ιχθυογεννητικοί 
σταθμοί) σε χερσαίες εγκαταστάσεις (άρ. 19, παρ. 11 του 
ν. 3208/2003, ΦΕΚ Α' 303/2003). 

24. Τις προεγκρίσεις επενδυτικών σχεδίων και ενημέ¬ 
ρωση επιλαχόντων και απορριπτομένων. 

25. Τις αποφάσεις καταβολής οικονομικής ενίσχυ- 
σης. 

26. Τον συντονισμό, την εποπτεία, τον έλεγχο, την 
αξιολόγηση του έργου των Τοπικών Κέντρων Αγροτι¬ 
κής Ανάπτυξης (ΤΟΚΑΑ) καθώς και τη μέριμνα για τη 
στέγασή τους και τη συντήρηση των κτιριακών εγκα- 
ταστάσεών τους .(ν. 3399/2005 ΦΕΚ Α' 255). 

Άρθρο 3 

1. Σε περίπτωση έλλειψης, απουσίας, ή κωλύματος του 
Γενικού Διευθυντή Περιφέρειας το δικαίωμα υπογραφής 
για τα θέματα που αναφέρονται στο άρθρο 1 της από¬ 
φασης αυτής θα ασκείται από τον Γενικό Γραμματέα 
της Περιφέρειας. 

2. Η κατά τα προηγούμενα άρθρα μεταβίβαση του 
δικαιώματος υπογραφής «Μ.Ε.Γ.Γ.» στον Προϊστάμενο 
της Δ/νσης Γεωργικής Ανάπτυξης, ισχύει και για τον 
νόμιμο αναπληρωτή του. 

3. Διοικητικές πράξεις ιδιαιτέρου ενδιαφέροντος, κατά 
την υπεύθυνη και όχι καταχρηστική κρίση εκάστου εξου¬ 
σιοδοτούμενου, δύνανται να προωθούνται για υπογραφή 
στον άμεσα Προϊστάμενο του. 

4. Από την έκδοση της παρούσας απόφασης παύει να 
ισχύει κάθε παλαιότερη σχετική απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 31 Μάίου 2007 

Ο Γ ενικός Γ ραμματέας 
ΑΘΑΝΑΣΙΟΣ ΣΚΟΡΔΑΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίπίβπίθΐ: ΗΗρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'-Ι- Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 















